dh-unibe/image-text_koenigsfelden-charters-post-1500 huggingface dataset:
Ich, Claùs Keller von Brugke, ein burgˀ von Gebliswilre, un̄ Vige, min ëlich vrowe, tuͦn kunt
mengelichen mit disen brief, das wir hant vˀkoffet un̄ zuͦ koffende geben fur uns
un̄ unser erben reht₎ un̄ redelich eins ewigen, stetten ✳ koffes un̄ mit willē un̄ gehelle mines vogtes, Ruͤlins in dem Zehende Hof, der min wissenthaftˀ vogt ist, dˀ
egn̄ Vigen, Heinr₎ Villacher, eim burgˀ von Brugke, ✳ ✳ sinē erben alle die reht un̄ die
anspͧ̄ch, die wir hettent, dˀ vorgn̄ Claus un̄ die egn̄ Vige, an dem funften teil des
halben teiles, dˀ was Johanses Sidelers von Lucern, an dem geleit zuͦ Windesche umbe
zweinzig pfunt pfenīg, den man sprichet stebeler, die in unsnˀ nùtz komen sint
un̄ ir von ime gentzlichen un̄ garwe bezalt sint, da mit uns wol zuͦ disem koffe
benuͤget, un̄ globent oͧch fur uns un̄ unser erben den vorgn̄ Heinrich un̄ sine
erben den egn̄ koffe zuͦ werende an allen den stette, do ers odˀ sin erbē net
durftig sint, ane alle gevˀde. ich, dˀ vorgn̄ Claus, un̄ die egn̄ Vige vˀzihent
uns, ✳ fur uns un̄ unser erbn̄ alles des rehten un̄ dˀ ansprach, so wir hatten
an dem egn̄ guͦt, ane alle gevˀde, un̄ sint oͧch lieblichen un̄ fruntlich mit dem
vorgen̄ Heinrich ubereīkomen uf disen hutigen tag von allē sachen. ich, dˀ vorgn̄
Claus, un̄ die egn̄ Vige globent die vorgeschribe dinge stette zuͦ habende fur
uns un̄ unser erben, noch niemˀ dar widˀ zuͦ tuͦnde, noch schaffen getuͦn, ane
alle gevˀde. do dirre vorgn̄ koffe beschach. hi bi was hˀ Diethˀich von Veltkilch,
ein rittˀ, junchˀre Rotliep von Nortgassen, ein edel kneht, Burgkelin Suriant,
dˀ schulth̄ von Gebliswilre, Diethˀ Ludewig, ime, Ruͤlin in dem Zehendehof un̄ Wùlin
Ernni, burgˀ von Gebliswilr. ich, dˀ egn̄ Claus, un̄ die egn̄ Vige un̄ och dˀ vorgn̄
Heinrich hant gebetten den notvesten rittˀ hnˀ Diethˀich von Veltkilch un̄ den
vorgn̄ schultheissen, das sie ir in gesigel hant gehenket an disen brief. ich, dˀ
vorgn̄ Diethˀich von Veltkich, rittˀ, un̄ dˀ egn̄ schultheis durch bette ir aller
hant unsˀ ingesigel gehenket an disen brief, dˀ geben wart an dem nehesten dornstag vor sant Gerien, des jares, do man zalt von gottes geburt drùzehen hundˀt jar un̄ funf un̄ funfzig jar.
Konigsf. 259
Staatsarchiv
AARGAU
wist j koùffbr₎ umb
den fùnfften teil des
gleitts zuͦ Windisch
umb dz geleit ze Windisch
Donstag vor
✳ K ✳
✳ D ✳ 32 ✳
1355 .
✳
b ix